**KLAIPĖDOS MIESTO SAVIVALDYBĖS TARYBA**

**NEĮGALIŲJŲ REIKALŲ TARYBA**

**POSĖDŽIO PROTOKOLAS**

2015-11-12 Nr. TAR1-75

Klaipėda

 Posėdis įvyko 2015-11-12, posėdžio pradžia 15:05 val.

 Posėdžio sekretorė Jurgita Šekštėnienė.

 Dalyvauja: Kazys Bagdonas, Sigita Kurmelienė, Alvydas Lenkauskas, Saulius Liekis, Audronė Liesytė, Nina Puteikienė, Adolfas Ruškys, Janina Tulabienė, Laima Stelingienė, Irena Šakalienė, Vladas Alsys.

Svečiai: Klaipėdos miesto savivaldybės Ugdymo ir kultūros departamento Sporto ir kūno kultūros skyriaus vedėjas Mantas Bagočius, Klaipėdos miesto savivaldybės Sporto ir kūno kultūros skyriaus vyr. specialistas Ignas Pocius, BĮ Klaipėdos miesto kūno kultūros ir rekreacijos centro direktorius Marius Junokas.

 DARBOTVARKĖ:

 1. Dėl Klaipėdos miesto žmonių su negalia sporto šventės organizavimo.

2. Dėl Klaipėdos miesto žmonių su negalia veiklos plano projekto 2015 m. Pildymas, redagavimas.

3. Darbo grupės rezultatų pristatymas dėl konferencijos “NEGALIOS ŠVIESA”.

4. Kiti klausimai.

 1. SVARSTYTA. Klaipėdos miesto žmonių su negalia sporto šventės organizavimas.

 Pirmininkas Kazys Bagdonas pristatė kviestinius svečius. Po prisistatymo svečiai pasiūlė išsakyti savo siūlymus pageidavimus, kaip būtų galima pagerinti Neįgaliųjų šventes.

Nina Puteikienė pasiūlė pakeisti šventės organizatorius.

 Irena Šakalienė pasitelkti naujų idėjų sporto šventei, į miesto šventę įtraukti ir neįgaliuosius. Klaipėdos miesto jaunimą raginti daugiau sportuoti su neįgaliaisiais.

 Ignas Pocius pasiūlė surengti pasirodymų sporto mugę neįgaliesiems Klaipėdos lengvosios atletikos manieže, kaip naujieną įtraukti gimnastiką. Daugumai narių patiko ši mintis.

 M. Bagočius informavo jei neįgaliesiems kiltų problema atvykti į šventę, sporto skyrius parūpins transportą, kad nekiltų problemų atvykti į renginį.

 NUTARTA:

 Paruošti raštą Klaipėdos miesto savivaldybės administracijos direktoriui, kad suformuotų 2016 m. darbo grupę, dėl neįgaliųjų sporto šventės organizavimo.

 Pakviesti šiais metais sporto klubus į neįgaliųjų sporto šventę.

 Visas kilusias idėjas, siūlymus siųsti el. paštu Mantui Bagočiui.

 Paraginti Nevyriausybinių organizacijų tarybą neįgaliesiems pateikti siūlymus dėl sporto šventės.

2. SVARSTYTA. Klaipėdos miesto žmonių su negalia veiklos plano projekto 2015 m. pildymas, redagavimas.

Kazys Bagdonas pasiūlė išsakyti visiems nariams savo siūlymus į veiklos planą 2016 m. Keletas narių pateikė pasiūlymų.

 Audronė Liesytė pasiūlė įtraukti situacijos analizę pagal Konvencijos organizavimą. Surinkti informaciją kiek savivalda prisideda prie skundų mažinimo per metus. Audronė Liesytė įsipareigojo surinkti informaciją dėl mokamų išmokų, specialistų poreikius. Paklausti informacijos iš Nevyriausybinės organizacijos narių kokios jiems svarbiausios yra problemos, klausimai ir poreikiai.

Nina Puteikienė pasiūlė bendradarbiauti su Klaipėdos Universitetu, bei Klaipėdos kolegijomis, kurios galėtų paruošti apklausas neįgaliųjų poreikiams nustatyti Klaipėdos mieste. taipogi neįgaliųjų ženklinimą kavinėse, kurios būtų pritaikytos neįgaliesiems, privažiavimas, toletai ir t.t.

Adolfas Ruškys paragino kreiptis į Klaipėdos teritorinę darbo biržą, kad pateiktų ataskaitą, kiek Klaipėdos mieste dirba neįgaliųjų 2015 m., kokia yra kaita, kiek gauna subsidijų neįgalieji.

NUTARTA:

Kreiptis į Klaipėdos Universitetą bei kolegijas, kad atliktų apklausas. Įtraukti profesines reabilitacijas neįgaliesiems. Kreiptis į Klaipėdos teritorinę darbo biržą.

3. SVARTYTA. Darbo grupės rezultatų pristatymas dėl konferencijos “NEGALIOS ŠVIESA”.

Pirmininkas paprašė darbo grupės pristatyti kas jau paruošta konferencijai „ NEGALIOS ŠVIESA“. Po darbo grupės pasisakymu, buvo nuspręsta pakeisti datą konferencijos, planuojama 2015-12-10, Klaipėdos Bendruomenės namuose, Debreceno g. 48. Aptarta dėl kviestinių svečių. Tai pat pakviesti neįgalių žmonių, kurie patys pristatytų savo problemas ir supažindintų visuomenę su kokiomis problemomis jie susiduria kasdienybėje, ko jiems labiausiai trūksta.

J. Tulabienė pasiūlė pakviesti mama, kuri galėtų papasakoti su kokiomis problemomis, sunkumais vaikas susiduria mokykloje.

NUTARTA:

Pakviesti į konferenciją Švietimo ministrę arba ją kuruojantį asmenį.

Pakviesti žmonių su įvairiomis negaliomis, kad jie patys pristatytų savo problemas, norus bei lūkesčius. Kreiptis į Klaipėdos Universitetą kuris pristatytų kiek mokosi neįgaliųjų švietimo įstaigoje. Visus pasiūlymus siųsti pirmininkui iki 2015-11-18.

4. SVARSTYTA. Kiti klausimai.

Aptartas posėdis, apibendrinti klausimai.

NUTARTA:

Informacija išklausyta. Sekantis posėdis planuojamas 2016 m. sausio mėn.

Posėdžio pabaiga 17:00 val.

Posėdžio pirmininkas Kazys Bagdonas

Posėdžio sekretorė Jurgita Šekštėnienė